Pol Qogen

Pol Qogen (; ) — fransız rəssam, postimpressionizm və primitivizm cərəyanının nümayəndəsi.

Pol Sezan və Vinsent van Qoq ilə yanaşı postimpressionizmin ən böyük nümayəndəsi hesab olunur. Rəssamlığa 1870-ci illərdə  həvəskar kimi başlamış, 1883-cü ildən peşəkar rəssam olmuşdur. Qogenin sağlığında onun əsərlərinə tələbat olmamış və o, kasıb bir həyat yaşamışdır. Son dövrlərdə isə onun əsərləri çox yüksək qiymətləndirilir. Xüsusilə də, onun Nə vaxt evlənəcəksən? adlı əsəri dünyanın ən bahalı rəsm əsərlərindən biridir.

 Həyatı və fəaliyyəti 
Yevgeni Henri Pol Qogen 7 iyun 1848-ci ildə doğulmuş post-impressionist rəssamdır. 1851-ci ildə ailəsi ilə Peruya köçürlər. Atasının ölümündən sonra 4 il Limada yaşayan ailə 1855-də Parisə qayıdır. 17 yaşında pilot assistenliyi olmuş, bir müddət isə donanmada işləmişdir. 1871-ci ildə Parisdə birjada işləmişdir. 1873-cü ildə Danimarkalı qadınla evlənmiş və ondan 5 övladı dünyaya gəlmişdir. Kamil Pisarro, Pol Sezan kimi rəssamlarla yayda bir yerdə rəsmlər çəkmiş.1881–1882-ci il impressionizm sərgisində onun da əsərləri sərgilənmişdir. 1884-cü ildə ailəsi ilə birgə Kopenhagenə köçmüş, burada iş sahəsindəki uğursuzluqlardan sonra bütün diqqətini rəsmə vermiş, böyük oğlu ilə Parisə qayıtmışdır. Bu vaxt Van Qoq Qogeni Arla dəvət edir və 9 həftəni bir yerdə rəsm çəkməklə keçirirlər.

Qogen impressionizmdən istədiyini əldə edə bilmədiyindən Afrika və Asiya incəsənətinə meyil salmış, xüsusilə də Yapon folklor, mədəniyyət və incəsənətinin təsirinə düşmüşdür. Az müddət Taitidə yaşamışdır. Burada o, "Dəniz Kənarında", "Ave Mariya" rəsmlərini çəkmişdir. Qogenin Taitililərin yaşayış və dinindən bəhs etdiyi "Noa Noa: Pol Qogenin Taiti jurnalı" kitabı vardır. Onun Biz haradan gəlmişik? Biz kimik? Biz hara gedirik? (D'où venons-nous ? Que sommes-nous ? Où allons-nous ?) sualları təkamülü ifadə edən gözəl sözlərdir. Həyatının qalan hissəsini Markiz adalarında keçirmişdir. Burada "Əvvəl və sonra" (Avant et Aprés) adlı xatirələrini, sənət əsərlərinə bildirdiyi fikirlərdən ibarət kitab yazmışdır.

Ölümündən sonra əsərlərinə maraq artmış, əsərlərinin bir çoxu Sergey Şçukin tərəfindən alınmış və bir qismi Puşkin muzeyində sərgilənmişdir. Əsərlərinin qiyməti 40 milyona qədər dəyərləndirilir. Taitidə yapon stilində "Qogen muzeyi" yaradılmışdır.

 Filmoqrafiya 
 Yaşamaq yanğısı (film, 1956) / Lust for Life

 Qalereya 

 Avtoportretlər 

 Həmçinin bax 
 Postimpressionizm
 Pol Sezann
 Vinsent van Qoq
 Ay və quruş

 İstinadlar 


Kateqoriya:Postimpressionizm
Kateqoriya:Fransız rəssamlar
Kateqoriya:Fransa heykəltaraşları